b'\n_START_ARTICLE_\nVoice over WLAN\n_START_SECTION_\nPerusteita\n_START_PARAGRAPH_\nVoIP-puhelut soitetaan internetin v\xc3\xa4lityksell\xc3\xa4. N\xc3\xa4m\xc3\xa4 toteutetaan softapuhelimella tai mobiililaitteella, joka tukee VoIPia tai erillisell\xc3\xa4 VoIP-k\xc3\xa4nnyk\xc3\xa4ll\xc3\xa4. Yrityksess\xc3\xa4 t\xc3\xa4llainen ratkaisu mahdollistaa k\xc3\xa4nnykk\xc3\xa4kulujen pienent\xc3\xa4misen yrityksen itsen\xc3\xa4isen WLANin sis\xc3\xa4ll\xc3\xa4.  _NEWLINE_Tietotekniikassa prioriteetti on moniajok\xc3\xa4ytt\xc3\xb6j\xc3\xa4rjestelm\xc3\xa4ss\xc3\xa4 ajossa olevalle ohjelmalle annettu t\xc3\xa4rkeys\xef\xbf\xbc\xef\xbf\xbc. Prioriteetti voidaan luokitella prioriteettitasojen mukaan, joita VoIP over Wlanissa on monesti kahdeksan.\n_START_SECTION_\nK\xc3\xa4ytt\xc3\xb6\xc3\xb6notto\n_START_PARAGRAPH_\nVoice over WLAN -teknologia on viel\xc3\xa4 hyvin tuore ja siin\xc3\xa4 on useita asioita, joita tulee ottaa huomioon suunniteltaessa sen k\xc3\xa4ytt\xc3\xb6\xc3\xb6nottoa tuotantoymp\xc3\xa4rist\xc3\xb6\xc3\xb6n. QoS (quality-of-service) eli palvelun laatu, puhelujen kontrolli, verkon kapasiteetti sek\xc3\xa4 arkkitehtuuri ovat ensimm\xc3\xa4isin\xc3\xa4 esille nousevia asioita. VoIP over WLAN -sovelluksien menestykseen vaikuttaa eniten se, miten hyvin WLAN tukee QoS-ominaisuuksia. Puhepalvelut vaativat korkean prioriteetin, jotta sill\xc3\xa4 saavutetaan ulkoisten verkkojen (esimerkiksi PSTN:n ja langattoman solurakenteisen verkon) asettamat ajoitusrajoitukset. VoIP-kommunikaatiolle on olennaista reaaliaikaisuus ja sen tulisi matkata verkossa ilman turhia jonotuksia. Ideaalisesti yhdensuuntainen latenssi olisi 100ms, sill\xc3\xa4 enemm\xc3\xa4n kuin 300ms:n edestakaisen viiveen puhelussa on todettu vaikeuttavan keskustelua. Kun siirtotien\xc3\xa4 k\xc3\xa4ytet\xc3\xa4\xc3\xa4n 802.11a/b/g-standardeja, t\xc3\xa4ytyy WLAN-verkon kapasiteetti analysoida huolella, jotta voidaan olla varmoja ett\xc3\xa4 se pystyy tukemaan VoIPin asettamia vaatimuksia.\n_START_SECTION_\nMediayhteyden priorisointi WLANissa\n_START_PARAGRAPH_\nEDCF on IEEE 802.11e -standardin tapa saada priorisoitu mediayhteys sovelluksille, jotka vaativat QoSia. WLAN perustuu jaettuun mediaan, jonka MAC-tasolle on kaksi p\xc3\xa4\xc3\xa4sytapaa \xe2\x80\x93 DCF (Distributed Coordination Function) ja PCF (Point Coordination Function). DCF k\xc3\xa4ytt\xc3\xa4\xc3\xa4 CSMA/CA-protokollaa, joka parhaiten tunnetaan best-effort palvelusta sek\xc3\xa4 asynkronisista datal\xc3\xa4hetyksist\xc3\xa4. PCF k\xc3\xa4ytt\xc3\xa4\xc3\xa4 keskitetysti hallittua pollausmetodia tukeakseen synkronista datal\xc3\xa4hetyst\xc3\xa4. DCF on perustapa p\xc3\xa4\xc3\xa4st\xc3\xa4 mediaan kiinni, kun taasen PCF:\xc3\xa4\xc3\xa4 ei ole otettu laajaan k\xc3\xa4ytt\xc3\xb6\xc3\xb6n. CSMA/CA-tekniikka perustuu t\xc3\xb6rm\xc3\xa4yksien v\xc3\xa4ltt\xc3\xa4miseen._NEWLINE_DCF toimii kuuntele ennen l\xc3\xa4hetyst\xc3\xa4 -periaatteella. Jokainen asema tarkistaa ennen datan l\xc3\xa4hetyksi\xc3\xa4 onko media vapaa. Jos media on havaittu vapaaksi, datal\xc3\xa4hetys voidaan aloittaa v\xc3\xa4litt\xc3\xb6m\xc3\xa4sti. Jos media on havaittu varatuksi, asema siirt\xc3\xa4\xc3\xa4 omaa l\xc3\xa4hetyst\xc3\xa4\xc3\xa4n, kunnes edellinen l\xc3\xa4hetys on loppu. Asema luo backoff interval -laskurin, joka v\xc3\xa4hent\xc3\xa4\xc3\xa4 backoff-aikaa jokaisen kerran kun se havaitsee median olevan vapaa. Heti kun backoff-laskuri loppuu, voi asema aloittaa l\xc3\xa4hetyksen olettaen, ett\xc3\xa4 t\xc3\xa4ll\xc3\xb6in media on vapaa. Mik\xc3\xa4li l\xc3\xa4hetys ei onnistu, voidaan olettaa t\xc3\xb6rm\xc3\xa4yksen tapahtuneen ja backoff-proseduuri aloitetaan uudelleen sek\xc3\xa4 CW (contention window) tuplataan. DCF:ll\xc3\xa4 on sama prioriteetti median p\xc3\xa4\xc3\xa4syyn jokaiselle asemalle. Sill\xc3\xa4 ei ole erottelukyky\xc3\xa4, jonka avulla voitaisiin priorisoida eri datavirtojen erilaisia viivevaatimuksia. _NEWLINE_HCF (Hybrid Coordination Function) on DCF:n ja PCF:n hybridi. HCF:ss\xc3\xa4 on kaksi median p\xc3\xa4\xc3\xa4sytapaa EDCA (Enhanced Distributed Channel Access) ja HCCA (HCF Controlled Channel Access). HCF m\xc3\xa4\xc3\xa4rittelee erilaiset kehyksienvaihdon sekvenssisetit, jotka ovat k\xc3\xa4ytett\xc3\xa4viss\xc3\xa4 milloin tahansa. Kun taasen PCF k\xc3\xa4ytt\xc3\xa4\xc3\xa4 erilaista kehyksenvaihtosekvenssi\xc3\xa4 median kilpailutilanteessa ja tilanteessa, jossa ei ole kilpailua varattaessa mediaa._NEWLINE_EDCA on paranneltu versio CSMA/CA-mekanismista, johon on lis\xc3\xa4tty prioriteetit. Contention Window- ja backoff-aikojen avulla voidaan suosia korkeamman prioriteetin omaavia luokkia. K\xc3\xa4yt\xc3\xb6ss\xc3\xa4 on kahdeksan k\xc3\xa4ytt\xc3\xa4j\xc3\xa4lle tarkoitettua prioriteettitasoa. Jokainen prioriteetti on kiinnitetty tiettyyn Access Categoryyn eli p\xc3\xa4\xc3\xa4syryhm\xc3\xa4\xc3\xa4n, joka taasen on yhteydess\xc3\xa4 eri jonoihin._NEWLINE_HCCA k\xc3\xa4ytt\xc3\xa4\xc3\xa4 er\xc3\xa4\xc3\xa4nlaista hybridikoordinaattoria (HC) keskitettyyn median p\xc3\xa4\xc3\xa4syn hallintaan. HCCA:n tavoite on v\xc3\xa4hent\xc3\xa4\xc3\xa4 mediasta kilvoittelua. _NEWLINE_EDCF (Enhanced DCF) on HCF:n k\xc3\xa4ytt\xc3\xa4m\xc3\xa4 toiminto, joka tarjoaa erotellun ja jaetun p\xc3\xa4\xc3\xa4syn mediaan kahdeksan prioriteetin avulla. Access Category eli mediaan p\xc3\xa4\xc3\xa4sykategoria tarjoaa asemille prioriteettituen. Jokaisella asemalla voi olla nelj\xc3\xa4 AC:ta, jotka tarjoavat kahdeksaa k\xc3\xa4ytt\xc3\xa4j\xc3\xa4lle tarkoitettua prioriteetti\xc3\xa4 (User Priorities). AC:ll\xc3\xa4 on yksi tai useampi UP. Asema ottaa mediaan yhteytt\xc3\xa4 l\xc3\xa4hetett\xc3\xa4v\xc3\xa4n kehyksen p\xc3\xa4\xc3\xa4sy kategorian (AC:n) mukaan. AC, jolla on korkeampi prioriteetti, annetaan lyhyempi CW, jotta se pystyisi l\xc3\xa4hett\xc3\xa4m\xc3\xa4\xc3\xa4n ennen matalemman prioriteetin omaavia. T\xc3\xa4m\xc3\xa4 tehd\xc3\xa4\xc3\xa4n m\xc3\xa4\xc3\xa4rittelem\xc3\xa4ll\xc3\xa4 CW rajat, eri raja-arvot eri Access Categorylle. MSDUt (MAC Service Data Units) toimitetaan useiden eri backoff tapahtumien kautta yhdess\xc3\xa4 asemassa. Jokainen backoff tapahtuma on m\xc3\xa4\xc3\xa4ritelty Traffic Category muuttujien avulla.\n_START_SECTION_\nMobile IP:n yleiskuvaus\n_START_PARAGRAPH_\nVaikkakin internetyhteyksien saatavuus on yleistynyt viime vuosina huomattavasti, niin se on yleens\xc3\xa4 ollut paikkaan sidonnaista eli esimerkiksi Internetiin on p\xc3\xa4\xc3\xa4sty ty\xc3\xb6paikalla taikka kotona. K\xc3\xa4mmenmikroilla taikka uudemmilla k\xc3\xa4nnyk\xc3\xb6ill\xc3\xa4 saadaan nyky\xc3\xa4\xc3\xa4n jo internetyhteys melkeinp\xc3\xa4 paikasta riippumatta ja t\xc3\xa4m\xc3\xa4 antaa uudenlaista vapautta k\xc3\xa4ytt\xc3\xa4\xc3\xa4 Internetin tarjoamia palveluita.\n_START_SECTION_\nSIP:in yleiskuvaus\n_START_PARAGRAPH_\nSIP (Session Initiation Protocol) on protokolla, jota k\xc3\xa4ytet\xc3\xa4\xc3\xa4n muun muassa IP-puheluiden ja internetkonferenssien yhdist\xc3\xa4miseen sek\xc3\xa4 pikaviestien l\xc3\xa4hett\xc3\xa4miseen. SIP tukee IP-mobiliteetti\xc3\xa4 VoIP WLAN -sovelluksille tarjoamalla handoff-ominaisuuksia sovelluskerroksessa.'